b'\n_START_ARTICLE_\nLipai\n_START_PARAGRAPH_\nLipai (rus. \xd0\xba\xd0\xb0\xd0\xbc\xd0\xb5\xd0\xb4\xd1\x8c; angl. gum)\xc2\xa0\xe2\x80\x93 stambiamolekuliai vandenyje tirp\xc5\xabs ar jame brinkstantys nat\xc5\xabral\xc5\xabs polisacharidai, kuriuos d\xc4\x97l mechanini\xc5\xb3 pa\xc5\xbeeidim\xc5\xb3 ar susirgim\xc5\xb3 i\xc5\xa1skiria augal\xc5\xb3 karniena. J\xc5\xb3 daug b\xc5\xabna kai kuri\xc5\xb3 augal\xc5\xb3 s\xc4\x97kl\xc5\xb3 luobel\xc4\x97se. Net ma\xc5\xbe\xc5\xb3 koncentracij\xc5\xb3 lip\xc5\xb3 tirpalai yra labai klamp\xc5\xabs.\n_START_SECTION_\nPanaudojimas\n_START_PARAGRAPH_\nMaisto pramon\xc4\x97je naudojami kaip tir\xc5\xa1tikliai, geliacijos priedai, emulsikliai ir stabilizatoriai. Kitose pramon\xc4\x97s \xc5\xa1akose jie naudojami kaip klijai, ri\xc5\xa1ikliai, kristalizacijos l\xc4\x97tikliai, skaidrikliai, dribsnikliai, put\xc5\xb3 tvarikliai ir kt._NEWLINE_Lipai naudojami maisto, popieriaus ir kitose pramon\xc4\x97s \xc5\xa1akose kaip klijai, emulsij\xc5\xb3 ir suspensij\xc5\xb3 stabilizatoriai, didelio klampumo skys\xc4\x8diai. Kaip maisto produkt\xc5\xb3 klampumo reguliatoriai ir strukt\xc5\xabros modifikatoriai skirstomi \xc4\xaf tir\xc5\xa1tiklius bei geliacijos priedus, nors \xc5\xa1ie skirtumai n\xc4\x97ra ai\xc5\xa1k\xc5\xabs. Kai kurie lipai naudojami keliais b\xc5\xabdais._NEWLINE_Medicinoje lipai naudojami kaip gleiv\xc4\x97s, kurios ma\xc5\xbeina kit\xc5\xb3 vaistini\xc5\xb3 med\xc5\xbeiag\xc5\xb3 sukeliam\xc4\x85 sudirginim\xc4\x85 ir l\xc4\x97tina \xc4\xafsiurbim\xc4\x85, kaip piliuli\xc5\xb3 ir emulsij\xc5\xb3 gamybos priedas.'